als_Latn dik_Latn sag_Latn
Dalin pamjet e papublikuara, Bin Laden në strehën prej balte |FOTO
Transmetuar më 13.03.2015 - 15:35
Një shtëpi primitive, e ndërtuar me baltë të pjekur dhe gurë, në një zonë periferike në malet e Afganistanit, e njohur si Tora Bora.
Pikërisht në këtë vend ndodhej njëra prej strehave të ish- liderit të Al Qaeda, Osama Bin Laden, prej ku CNN ka publikuar disa fotografi të papublikuara më parë, të cilat i gjeni bashkëngjitur.
Fotografitë u zbuluan një muaj më parë gjatë procesit gjyqësor të anëtarit të Al Qaeda, Khaled al Fawwaz, në Manhattan (SHBA).
Në fotografitë bashkëngjitur shihet lideri i Al Qaeda bashkë me kallashnikovin e tij dhe me një burrë me emrin Mustafa Setmariam Nasari njohur ndryshe si Abu Musab al Suri, një shtetas sirian që nuk shihet në publik prej thuajse një dekade, i njohur edhe si një nga ideologët me më shumë ndikim në lëvizjen xhihadiste.
Sipas CNN, tre gratë e Bin Laden bashkë me fëmijët jetonin gjithashtu në këtë zonë, ku nuk kishte as energji dhe as dritë. Mësohet se ata jetonin duke shfrytëzuar zjarrin, ndërsa konsumonin ushqime të pakta si oriz, bukë, vezë dhe djathë./a.y/noa.al/
als_Latn als_Latn als_Latn als_Latn als_Latn als_Latn als_Latn